**Zmluva o dielo a Mandátna zmluva**

uzatvorená podľa § 536 a nasl. a § 566 a nasl. zákona č. 513/1991 Zb. Obchodný zákonník v znení neskorších predpisov (ďalej aj ako „Obchodný zákonník“)

číslo objednávateľa: číslo zhotoviteľa:

**na vypracovanie dokumentácie pre územné rozhodnutie s náležitostami pre stavebné povolenie a uskutočnenie inžinierskej činnosti pre stavbu s****názvom:**

„*Cyklotrasa* ***Banská Bystrica - Brusno“***

(ďalej ako „Zmluva“)

medzi týmito zmluvnými stranami:

**Objednávateľ/Mandant:**

**Názov: Banskobystrický samosprávny kraj**

Sídlo: Námestie SNP 23, 974 01 Banská Bystrica

Právna forma: samostatný územný samosprávny a správny celok SR zriadený zákonom č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov

Štatutárny orgán: Ing. Ján Lunter, predseda Banskobystrického samosprávneho kraja

IČO: 37828100

DIČ: 2021627333

Bankové spojenie: Štátna pokladnica

Číslo účtu: SK92 8180 0000 0070 0038 9679

Osoby oprávnené rokovať

vo veciach Zmluvy: Ing. Peter Muránsky, riaditeľ odboru cestnej infraštruktúry a investícií

Úradu Banskobystrického samosprávneho kraja (OCII ÚBBSK)

Osoby oprávnené rokovať

v technických

(realizačných) veciach: Ing. Stanislav Marko, odborný referent pre investície ODDIPVP ÚBBSK

Ing. Janka Hrčková, odborný referent pre investície ODDIPVP ÚBBSK

Telefón: 048/4325 512, 048/4325 671, 048/4325 731, 0940 947 012

E mail: [peter.muransky@bbsk.sk](mailto:peter.muransky@bbsk.sk),[stanislav.marko@bbsk.sk](mailto:stanislav.marko@bbsk.sk), [janka.hrckova@bbsk.sk](mailto:janka.hrckova@bbsk.sk)

(ďalej ako „**objednávateľ**“ v príslušnom gramatickom tvare)

a

**Zhotoviteľ/Mandatár:**

**Obchodné meno:**

Sídlo:

Právna forma:

Zapísaný v .................. registri ............................................

Štatutárny orgán:

IČO:

DIČ:

IČ DPH :

Bankové spojenie:

Číslo účtu:

Telefón/ fax:

E mail:

(ďalej ako **„zhotoviteľ“** v príslušnom gramatickom tvare a spolu s objednávateľom ďalej ako**„zmluvné strany“** v príslušnom gramatickom tvare)

**PREAMBULA**

Zmluva sa rozdeľuje na nasledovné samostatné časti:

**Časť 1,** predmetom ktorej je úprava zmluvných podmienok týkajúcich sa vypracovania dokumentácie pre územné rozhodnutie s náležitosťami dokumentácie pre stavebné povolenie (ďalej aj ako „**DÚR s  DSP**") podľa § 536 a nasl. Obchodného zákonníka, súčasťou ktorej bude vypracovanie zámeru EIA podľa zákona č. 24/2006 Z. z. o posudzovaní vplyvov na životné prostredie,

**Časť 2,** predmetom ktorej je úprava zmluvných podmienok týkajúcich sa výkonu inžinierskej činnosti (ďalej aj ako „**IČ**“) podľa § 566 a nasl. Obchodného zákonníka,

**Časť 3,** predmetom ktorej sú ustanovenia, ktoré sú spoločné pre všetky časti tejto Zmluvy. Za účelom vylúčenia pochybností zmluvné strany týmto deklarujú, že ustanovenia časti 3 Zmluvy sa v plnom rozsahu vzťahujú na práva a povinnosti zmluvných strán súvisiace s vykonaním Diela definovaného v časti 1 Zmluvy ako aj na práva a povinnosti zmluvných strán pri vykonávaní inžinierskej činnosti podľa časti 2 Zmluvy.

Stavbou sa pre účely tejto Zmluvy rozumie stavba: „*Cyklotrasa* ***Banská Bystrica - Brusno*** “ (ďalej len “stavba”).

ČASŤ 1

ZMLUVNÉ PODMIENKY NA VYPRACOVANIE DOKUMENTÁCIE PRE ÚZEMNÉ ROZHODNUTIE S NÁLEŽITOSŤAMI PRE STAVEBNÉ POVOLENIE

Čl. I

Predmet Zmluvy

1. Zhotoviteľ sa zaväzuje v dohodnutom čase, mieste a podľa ostatných podmienok Zmluvy, najmä v rozsahu a obsahu špecifikovanom v Prílohe č. 1 k Zmluve, na svoje náklady, na svoje nebezpečenstvo a podľa pokynov objednávateľa vykonať a objednávateľovi odovzdať dielo vymedzené v článku II. tejto časti Zmluvy bez vád a nedorobkov a v  kvalite zodpovedajúcej účelu Zmluvy.
2. Objednávateľ sa zaväzuje v rozsahu vymedzenom touto Zmluvou za účelom riadneho splnenia záväzku zhotoviteľa uvedeného v článku I. ods. 1 tejto Zmluvy poskytnúť zhotoviteľovi nevyhnutne potrebnú súčinnosť, riadne a včas vykonané a odovzdané dielo bližšie vymedzené v článku II. tejto časti Zmluvy od zhotoviteľa prevziať spôsobom dohodnutým v Zmluve, a zaplatiť zaň cenu dohodnutú v článku V. tejto časti Zmluvy.

**Čl. II**

**Predmet, rozsah a obsah diela**

1. Dielom sa na účely Zmluvy rozumie vypracovanie:

**Dokumentácie pre územné rozhodnutie s náležitostami dokumentácie pre stavebné povolenie (DÚR s DSP)**

- zhotoviteľ vypracuje dokumentáciu pre územné rozhodnutie, kde zapracuje všetky pripomienky dotknutých orgánov

(ďalej ako „**Dielo**“ alebo „**Dokumentácia**“).

Obsah a rozsah Dokumentácie je bližšie špecifikovaný v prílohe č. 1 Zmluvy.

1. Zhotoviteľ je povinný vypracovať Dokumentáciu podľa podkladov a požiadaviek objednávateľa.
2. Zhotoviteľ je povinný zhotoviť Dokumentáciu podľa technických noriem STN a STN EN platných v čase zhotovenia Diela a platných technicko-kvalitatívnych podmienok pre správy a rekonštrukcie ciest a mostov Ministerstva dopravy, výstavby a regionálneho rozvoja SR. Zhotoviteľ sa zaväzuje, že Dokumentácia bude vypracovaná a potvrdená autorizovaným stavebným inžinierom v zmysle zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov, autorizovaným geodetom a kartografom podľa zákona Národnej rady Slovenskej republiky č. 216/1995 Z. z. o Komore geodetov a kartografov v znení neskorších predpisov. Na vypracovanie inžinierskogeologického prieskumu zhotoviteľ doloží preukaz o odbornej spôsobilosti na vykonávanie geologických prác, vydaný Ministerstvom životného prostredia SR podľa § 9 ods. 4 zákona č. 569/2007 Z. z. o geologických prácach (geologický zákon) v znení neskorších predpisov opečiatkovaný a podpísaný zodpovednou osobou. Dokumentácia pre vyňatie z PPF bude vypracovaná a potvrdená odborne spôsobilou osobou v príslušnom odbore v zmysle platných predpisov. Dendrologický prieskum bude vykonaný na základe zákona č. 543/2002 Z. z. o ochrane prírody a krajiny v znení neskorších predpisov pre účely potrebných výrubov. Dokumentácia ochrany prírody a krajiny bude vypracovaná odborne spôsobilou osobou v zmysle § 55 zákona č. 543/2002 Z. z. o ochrane prírody a krajiny v znení neskorších predpisov. Posudzovanie vplyvov na životné prostredie bude uskutočnené odborne spôsobilou osobou v zmysle § 60 a § 61 zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov. Zhotoviteľ zodpovedá objednávateľovi za všetky nepresnosti, rozdiely, odchýlky a iné nezrovnalosti zistené na Diele oproti skutočne nameraným hodnotám (rozdielne hodnoty vo výkaze výmer).
3. Zhotoviteľ je povinný zapracovať do Dokumentácie podmienky vzniknuté v jej predošlých stupňoch.
4. Zhotoviteľ je ďalej povinný:
   1. Dokumentáciu navrhnúť optimálnym technickým a ekonomickým riešením, s minimalizovaním prípadných trvalých a dočasných záberov a minimalizovaním prekládok inžinierskych sietí;
   2. stavbu navrhnúť tak, aby sa nároky na záber pozemkov optimalizovali pre správcu komunikácie a správcov vyvolaných investícií a tiež aj pre vlastníkov a užívateľov zostávajúcich častí dotknutých pozemkov;
   3. riešenie stavby navrhnúť tak, aby sa počas realizácie stavby a po jej ukončení všetky dotknuté pozemky sprístupnili;
   4. rozsah vyvolaných investícií navrhovať v súlade s § 18 ods.13. zák. č.135/1961 Zb. o pozemných komunikáciách (cestný zákon) v znení neskorších predpisov a odsúhlasiť ich s objednávateľom;
   5. zabezpečiť overenie inžinierskych sietí potvrdených správcom alebo vlastníkom sietí v obvode stavby a zakresliť ich vytýčenú polohu do projektovej dokumentácie;
   6. vypracovať zámer podľa zákona č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov;
   7. zabezpečiť inžiniersko-geologický prieskum a iné prieskumy, ak sú potrebné k návrhu technického riešenia a územnému konaniu.
5. Umiestnenie stavby:

Navrhovaná cyklistická komunikácia

* Nachádza v okrese Banská Bystrica.
* Cyklistická komunikácia prechádza okrajovými časťami mesta Banská Bystrica – Majer, Šalková a obce Medzibrod, obcami Slovenská Ľupča, Lučatín a Brusno.
* Prechádza v multimodálnom koridore Hrona, popri železničnej trati č.116A Červená Skala – Banská Bystrica a ceste I/66 (Banská Bystrica - Brezno).
* Prechádza chráneným územím – SKUEV1303 Alúvium Hrona (len okrajmi, resp. kríženie lávkami) a je v tesnom dotyku so SKUEV 0062 Príboj (vôbec nezasahuje) a SKUEV 0302 Ďumbierske Tatry (zasahuje úplný okraj).
* Križuje alebo prechádza popri rieke Hron, ktorej alúvium je predmetom ochrany prírody.
* Je vedená prevažne v rovinatom území okolo rieky Hron, resp. železničnej trate.
* Vedie dopravu k turisticky zaujímavým miestam (prístavisko pre splavovanie Hrona, námestie a hrad v Slovenskej Ľupči, Lučatínska skala, park a pramene Brusno – kúpele a mnoho ďalších)
* Je vedená okolo železničných staníc Šalková, Slovenská Ľupča, Lučatín a Brusno, čo umožňuje kombinovať ekologické druhy dopravy (cyklistickú a železničnú).
* Je vedená okolo priemyselných zón v Banskej Bystrici – Majeri, Banskej Bystrici – Majeri a Slovenskej Ľupči a dáva príležitosť pre sezónne využívanie bicykla na cestu do práce.

V zmysle projektovej prípravy sa pre daný zámer vypracovala „Štúdia realizovateľnosti cyklotrasy Banská Bystrica - Brusno“. Predložené varianty boli multikritériálne vyhodnotené a bola vybratá optimálna trasa cyklotrasy s funkciou magistrály. Pre úsek *Banská Bystrica, Majer – Banská Bystrica, Šalková* (1.etapa) kombinácia červeného variantu A so subvariantom A5, pre *úsek Banská Bystrica, Šalková – Slovenská Ľupča* (2.etapa) kombinácia červeného variantu A so žltým subvariantom A4 a oranžovým subvariantom A2, pre *úsek Slovenská Ľupča – Lučatín, Lučatínska skala* (3.etapa) kombinácia červeného variantu A s oranžovým subvariantom A2 a pre *úsek Lučatín, Lučatínska skala – Brusno* (4.etapa) kombinácia červeného variantu A s tmavomodrým subvariantom A3 a subvariantami A7 a A8.

**Úsek Banská Bystrica, Majer – Banská Bystrica, Šalková (1.etapa)**

Vedenie cyklotrasy (A) začína od jestvujúcej lávky ponad tok Hrona v Majeri a pokračuje až po cestný most cez Selčiansky potok po novovybudovanej spevnenej hrádzi na pravom brehu Hrona. Okolo jestvujúceho mosta nad Selčianskym potokom je navrhnutá nová lávka pre cyklistov, z ktorej trasa (A5) pokračuje na Priemyselnú ulicu v priemyselnej zóne Banská Bystrica – Šalková až po lokalitu MVE Šalková, následne trasa (A) pokračuje po poľnej ceste, súbežne s hrádzou (nespevnenej s drôtokamenným oporným múrom) až po napojenie na Šalkovskú cestu.

**Úsek Banská Bystrica, Šalková – Slovenská Ľupča (2.etapa)**

V Šalkovej je vedená cyklistická komunikácia (A) po miestnych komunikáciách, po Šalkovskej ceste, okolo železničnej stanice Šalková, ďalej po Ľupčianskej ulici, krátkou priečnou ulicou s napojením na ulicu Podjavorinskej až na jej koniec, k ceste I/66, smerom do lokality Príboj.

V lokalite Prípoj je cyklistická komunikácia (A4) vedená po jestvujúcom moste a za križovatkou ciest I/66 a IIII/2427 cyklistická komunikácia vedie samostatnou cestičkou pre cyklistov popri železnici a vlečke v priemyselnej zóne Slovenskej Ľupče. Následne sa trasa (A2) napája na ulicu Partizánska, pokračuje ulicami Krížna a Hronská.

**Úsek Slovenská Ľupča – Lučatín, Lučatínska skala (3.etapa)**

Trasa (A2) pokračuje od Hronskej ulice cez ulicu Lesnícku a Záhradnú. Od napojenia Záhradnej ulice na cestu III/2427 trasa (A) vedie popri ceste III/2427 do Lučatína, najprv extravilánovým úsekom a následne aj prieťahom obce Lučatín.

**Úsek Lučatín, Lučatínska skala – Brusno (4.etapa)**

Cyklistická komunikácia (A) je v počiatočnej časti daného úseku vedená od konca obce Lučatín po križovatku I/66 s III/2429 v súbehu s jestvujúcou cestou I/66 po okrajoch chránených území, v súbehu s jestvujúcim mostom na ceste I/66 nad riekou Hron, po novej lávke. Od križovatky I/66 s III/2429 je trasa (A3) vedená samostatnou cestičkou pre cyklistov v súbehu s jestvujúcou cestou I/66, v časti po ľavom brehu rieky Hron. Mimoúrovňovo križuje rieku Hron, aj železničnú trať. Medzi obcami Medzibrod a Brusno je trasa (A) vedená popri železnici a lokalite Skala Kráľová. V obci Brusno je trasa (A7) vedená po pravom brehu rieky Hron v tesnom súbehu so železničnou traťou. Trasa (A8) pokračuje v stiesnenom koridore po pravom brehu rieky Hron v tesnom kontakte s futbalovým ihriskom s nasmerovaním (A) na cyklo-pešiu cestičku a lávku cez Hron a ďalej ku ceste III/2430 v blízkosti železničnej stanice Brusno. Cyklistická komunikácia pokračuje v spoločnej trase v koridore cesty III/2430, t. j. Kúpeľnej ulici do Brusna – kúpeľov, ku minerálnym prameňom. Na parkovisku v Brusne pri minerálnych prameňoch je situovaný koniec cyklotrasy.

1. **Zhotoviteľ je povinný pri vypracovaní Diela postupovať v zmysle § 42 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (neuvádzať v Dokumentácii ani výkaze výmer konkrétne názvy stavebných výrobkov a výrobkov).**
2. **Zhotoviteľ je povinný kedykoľvek na žiadosť objednávateľa (ako verejného obstarávateľa) bezodkladne poskytnúť písomné vysvetlenie týkajúce sa technických otázok a záležitostí Diela (Dokumentácie), ako súťažného podkladu vo verejnom obstarávaní vyhlásenom na realizáciu stavby, ak takáto situácia v procese verejného obstarávania nastane.**

Čl. III

Podklady, súčinnosť zmluvných strán

(zhotoviteľa a stavebníka/správcu na strane objednávateľa)

1. Objednávateľ je povinný do 5 pracovných dní od uzavretia Zmluvy poskytnúť zhotoviteľovi nevyhnutne potrebné podklady, a to:

* Štúdia realizovateľnosti cyklotrasy Banská Bystrica - Brusno

1. Objednávateľ  je povinný poskytnúť zhotoviteľovi nevyhnutné spolupôsobenie, spočívajúce najmä v odovzdaní doplňujúcich údajov, upresnení, podkladov, vyjadrení a stanovísk, ktoré sa nachádzajú u objednávateľa a ktorých potreba odovzdania vznikne v priebehu plnenia Zmluvy.
2. Zhotoviteľ je povinný pri vykonávaní Diela spolupracovať s objednávateľom, s dotknutými orgánmi štátnej správy a orgánmi samosprávy, s ostatnými dotknutými subjektmi, ktoré ustanoví príslušný stavebný úrad alebo právne predpisy a ich požiadavky, resp. pripomienky zapracovať do Diela/zohľadniť v Diele.
3. Vstupné pracovné rokovanie zmluvné strany dohodnú tak, aby sa konalo najneskôr do 5 pracovných dní odo dňa nadobudnutia účinnosti Zmluvy.
4. Zhotoviteľ je povinný, podľa požiadaviek objednávateľa alebo zhotoviteľa, minimálne však 1 x (raz) v kalendárnom mesiaci zúčastniť sa pracovného rokovania, v sídle objednávateľa, za nevyhnutnej účasti objednávateľa a stavebníka. Z pracovného rokovania zhotoviteľ vyhotoví zápis, ktorého rovnopis obdrží každá zmluvná strana a stavebník. Počas pracovných rokovaní je zhotoviteľ povinný informovať objednávateľa a stavebníka o stave rozpracovanosti Diela. Zhotoviteľ je povinný predkladať na pracovné rokovania rozpracovanú Dokumentáciu s prílohami za účelom ich prerokovania a odsúhlasenia objednávateľom a stavebníkom. Pripomienky objednávateľa a stavebníka z pracovného rokovania sú po ich prerokovaní záväzným pokynom objednávateľa pre zhotoviteľa. Zhotoviteľ je povinný stavbu navrhnúť tak, aby sa nároky na záber pozemkov optimalizovali pre vlastníka cyklocesty, správcov vyvolaných investícií, tiež aj pre vlastníkov a užívateľov zostávajúcich častí dotknutých pozemkov. Zhotoviteľ je povinný požiadať objednávateľa a stavebníka o odsúhlasenie majetkových hraníc a hraníc dočasných záberov, ktoré sú podkladom pre spracovanie geometrických plánov.

**Čl. IV**

**Miesto, čas a spôsob plnenia**

1. Zhotoviteľ sa zaväzuje, že riadne zhotovené (vykonané) Dielo v rozsahu podľa tejto časti Zmluvy odovzdá objednávateľovi v sídle objednávateľa nasledovne:
   1. DUR s DSP:

* **do 170 kalendárnych dní odo dňa uzavretia Zmluvy**

1. Za účelom koordinácie projekčných prác na Diele zo strany objednávateľa sa zhotoviteľ zaväzuje zvolať pracovné rokovanie, a to v dostatočnom predstihu pred termínom plnenia uvedeným v bode 1.1 ods. 1 tohto článku Zmluvy. Pozvánku na pracovné rokovanie spolu s návrhom konceptu variantného technického riešenia stavby sa zhotoviteľ zaväzuje doručiť objednávateľovi minimálne 3 dni vopred, pričom berie na vedomie, že objednávateľ je oprávnený termín navrhovaného pracovného stretnutia posunúť najviac o 5 dní.
2. Z pracovného rokovania zvolaného za účelom koordinácie projekčných prác na Diele, zhotoviteľ vyhotoví na záver rokovania zápis, ktorý bude podpísaný oboma zmluvnými stranami.
3. Zhotoviteľ je povinný prerokovať, objednávateľom vybraný, variant vedenia cyklistickej komunikácie so všetkými dotknutými orgánmi, dotknutými správcami, resp. vlastníkmi inžinierskych sietí a s ďalšími účastníkmi (ďalej len „dotknuté subjekty“), pričom rokovania sa uskutočnia za účasti osôb oprávnených rokovať za objednávateľa vo veciach Zmluvy a vo veciach technických. Rokovanie sa uskutoční v dostatočnom predstihu pred termínom plnenia uvedeným v bode 1.3 ods. 1 tohto článku Zmluvy. Pozvánku na rokovanie je zhotoviteľ povinný zaslať objednávateľovi minimálne 5 dní pred dňom konania rokovania na odsúhlasenie. Objednávateľ si vyhradzuje právo doplniť, resp. upraviť zoznam subjektov pozvaných na rokovanie. Po odsúhlasení, resp. doplnení pozvánky objednávateľom, je zhotoviteľ povinný do 5 dní doručiť pozvánku na rokovanie všetkým dotknutým subjektom. Z rokovania s dotknutými subjektmi vyhotoví zhotoviteľ zápis, pričom v zápise budú uvedené stanoviská, vyjadrenia, návrhy a požadované zmeny riešenia Dokumentácie dotknutých subjektov zúčastnených na rokovaní. Zhotoviteľ doručí zápis z rokovania objednávateľovi na odsúhlasenie do 5 dní po rokovaní s dotknutými subjektmi. Odsúhlasenie zápisu z rokovania s dotknutými subjektmi uskutoční objednávateľ prostredníctvom emailu zaslaného na emailovú adresu zhotoviteľa uvedenú v záhlaví tejto Zmluvy, a to do 3 dní od doručenia zápisu objednávateľovi.
4. Zhotoviteľ je povinný odovzdať Dokumentáciu **v tlačenej forme, elektronickej forme needitovateľnej (.pdf), elektronickej forme editovateľnej (.doc, .dwg, .dgn, .xls**).

V rámci štúdie bude vyhotovený výstup - os cyklotrasy v elektronickom vektorovom formáte (\*.dwg, \*.dgn, \*.vgi, \*.shp) v súradnicovom referenčnom systéme S-JTSK 03 pre účely spracovania kostrovej siete cyklistických trás v Banskobystrickom kraji.

Dokumentácia v elektronickej forme musí zodpovedať identickému členeniu ako Dokumentácia v tlačenej forme.

1. Zhotoviteľ je povinný odovzdať Dokumentáciu v tlačenej forme v počte **10** vyhotovení a v elektronickej forme v počte vyhotovení **1x USB**.

* DÚR/DSP 10 x tlačená 1 x USB

**Čl. V**

**Cena Diela, platobné a fakturačné podmienky**

1. Cena Diela je stanovená podľa zákona NR SR č. 18/1996 Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov a sú v nej zahrnuté všetky náklady, činnosti, práce, výkony alebo služby nevyhnutné za účelom riadneho vyhotovenia Diela v tlačenej i elektronickej podobe, vrátane ceny za práce zhotoviteľa, ktoré budú spočívať v akejkoľvek podstatnej alebo nepodstatnej zmene Diela na základe pokynov príslušného stavebného úradu v stavebnom alebo kolaudačnom konaní alebo za práce na Diele vyvolané nekvalitnou, neúplnou alebo chybnou činnosťou zhotoviteľa.
2. **Cena za Dokumentáciu/Dielo** (DÚR s DSP) vrátane dokladovej časti, náklady za tlačenú aj elektronickú podobu **celkom:**

Cena bez DPH Eur

DPH 20 % Eur

**Cena s DPH Eur**

1. Zhotoviteľ vyhotoví faktúru v zmysle ods. 2 tohto článku Zmluvy na základe preberacieho protokolu podpísaného oboma zmluvnými stranami podľa čl. II ods. 2 a 3 časti 4 Zmluvy.

**Čl. VI**

**Sankcie**

1. V prípade omeškania zhotoviteľa s odovzdaním Diela/Dokumentácie (DÚR s DSP) v termíne podľa čl. IV. ods. 1 bod 1.1 tejto časti Zmluvy, vzniká objednávateľovi nárok voči zhotoviteľovi na zaplatenie zmluvnej pokuty vo výške 0,5% z ceny Diela bez DPH (čl. V ods. 2 tejto časti Zmluvy) za každý čo i len začatý deň porušenia/nesplnenia povinnosti.

ČASŤ 2

ZMLUVNÉ PODMIENKY VÝKONU INŽINIERSKEJ ČINNOSTI (IČ)

Čl. I

Predmet Zmluvy

1. Zhotoviteľ sa zaväzuje pre objednávateľa v jeho mene a na jeho účet a za dojednanú cenu uvedenú v čl. V tejto časti Zmluvy vykonať inžiniersku činnosť špecifikovanú v čl. II tejto časti Zmluvy. Objednávateľ sa zaväzuje zaplatiť zhotoviteľovi za takéto vykonanie inžinierskej činnosti cenu uvedenú v čl. V tejto časti Zmluvy.

Čl. II

Predmet, rozsah a obsah inžinierskej činnosti

1. Zhotoviteľ sa zaväzuje, že bude pre objednávateľa v rozsahu a za podmienok dohodnutých v tejto Zmluve vykonávať inžiniersku činnosť s náležitou odbornou starostlivosťou v rámci ktorej je zhotoviteľ povinný:

* zabezpečiť odsúhlasenie Dokumentácie so všetkými dotknutými vlastníkmi, resp. správcami inžinierskych sietí, s orgánmi štátnej správy a samosprávy, so Slovenským vodohospodárskym podnikom, š.p., Železnicami Slovenskej republiky, Slovenským pozemkovým fondom a s fyzickými a právnickými osobami – vlastníkmi dotknutých pozemkov tak, aby bolo možné požiadať o vydanie územných rozhodnutí
* zabezpečiť odsúhlasenie trasovania stavby príslušným Dopravným inšpektorátom Policajného zboru SR,
* zabezpečiť prípravu žiadosti o vydanie územného rozhodnutia na odsúhlasenie objednávateľom. Zhotoviteľ žiadosť o územné rozhodnutie nepodáva. V cene za „inžinierske činnosti“ sú započítané aj všetky preukázateľné priame náklady (správne poplatky a podobne).

Inžinierskou činnosťou sa v zmysle tejto Zmluvy rozumie aj príslušná dokumetácia, ktorá má byť výsledkom vyššie uvedených činností z predchádzajúcich bodov tohto ust. čl. II ods. 1 tejto časti Zmluvy.

(ďalej ako „**inžinierska činnosť**“ alebo „**IČ**“).

1. Objednávateľ si vyhradzuje právo vopred odsúhlasiť zahájenie jednotlivých činností IČ.

Čl. III

Súčinnosť zmluvných strán

1. Zhotoviteľ bude bezodkladne písomne prostredníctvom elektronickej pošty informovať objednávateľa o priebehu vykonávania IČ na jeho požiadanie.

Čl. IV

Čas a spôsob výkonu inžinierskej činnosti

1. Zhotoviteľ sa zaväzuje vykonať pre objednávateľa inžiniersku činnosť podľa čl. II ods. 1 tejto časti Zmluvy nasledovne:

Inžinierska činnosť:

* k príprave žiadosti pre územné rozhodnutie:

**do 120 kalendárnych dní odo dňa písomnej výzvy objednávateľa**

1. Zhotoviteľ je povinný pri výkone inžinierskej činnosti dodržiavať všetky príslušné právne a technické predpisy vzťahujúce sa na vykonávanie jeho povinností vyplývajúcich z tejto Zmluvy.

**Čl. V**

**Cena výkonu IČ, platobné a fakturačné podmienky**

1. Cena výkonu IČ je stanovená podľa zákona NR SR č. 18/1996 Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov ako maximálna, úplná, záväzná a nemenná a sú v nej zahrnuté všetky náklady, činnosti, práce, výkony alebo služby nevyhnutné za účelom riadneho vykonania inžinierskej činnosti.
2. **Cena za inžiniersku činnosť (IČ)** **celkom:**

Cena bez DPH Eur

DPH 20 % Eur

**Cena s DPH Eur**

1. Zhotoviteľ vyhotoví faktúru v zmysle ods. 2 tohto článku Zmluvy na základe preberacieho protokolu podpísaného oboma zmluvnými stranami podľa čl. II ods. 2 a 3 časti 3 Zmluvy.

**Čl. VI**

**Sankcie**

1. V prípade omeškania zhotoviteľa s vykonaním inžinierskej činnosti v termíne podľa čl. IV. ods. 1 tejto časti Zmluvy, vzniká objednávateľovi nárok voči zhotoviteľovi na zaplatenie zmluvnej pokuty vo výške 500 Eur za každý čo i len začatý deň porušenia/nesplnenia povinnosti.

**ČASŤ 3**

**SPOLOČNÉ ZMLUVNÉ PODMIENKY**

**Čl. I**

**Všeobecné ustanovenia**

1. Táto Zmluva sa uzatvára ako výsledok verejného obstarávania realizovaného postupom zadávania zákazky verejnej súťaže podľa § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „zákon o verejnom obstarávaní“) na predmet zákazky **Vypracovanie dokumentácie a uskutočnenie inžinierskej činnosti pre stavbu: *Cyklotrasa Banská Bystrica - Brusno*** (ďalej ako „verejné obstarávanie“).
2. Objednávateľ na základe uplatnenia stanovených kritérií na vyhodnotenie ponúk, prijal zhotoviteľom predloženú ponuku (ďalej ako „Ponuka“) a vyhodnotil ju ako najvýhodnejšiu. Ponuka zhotoviteľa tvorí neoddeliteľnú **prílohu č. 1** tejto Zmluvy.
3. Zhotoviteľ vyhlasuje, že je fyzickou osobou - podnikateľom alebo obchodnou spoločnosťou s právnou subjektivitou, ktorej predmetom podnikania je činnosť v rozsahu požadovanom v predmetnom verejnom obstarávaní, teda spĺňa podmienku odbornej spôsobilosti po materiálnej, technickej, technologickej i personálnej stránke, na vykonanie Diela a inžinierskej činnosti, ktoré sú všetky tri špecifikované v tejto Zmluve v zmysle na predmet Zmluvy sa vzťahujúcich platných všeobecne záväzných právnych predpisov a technických noriem Slovenskej republiky a Európskej únie, spĺňa podmienky zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov a je oprávnený túto Zmluvu uzavrieť a naplniť účel Zmluvy.
4. Zhotoviteľ je povinný pri plnení predmetu Zmluvy dodržiavať všetky platné všeobecne záväzné právne predpisy, podzákonné predpisy a technické normy Slovenskej republiky a Európskej únie vzťahujúce sa na verejné obstarávanie a na vykonanie diela podľa tejto Zmluvy, a to najmä, nie však výlučne, predpisy a normy v platnom znení vymenované v Zmluve.
5. Zhotoviteľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s realizáciou Diela a výkonom inžinierskej činnosti podľa tejto Zmluvy, v Ponuke vzal do úvahy komplexný rozsah materiálov, prác, služieb, správnych poplatkov, iných výdavkov potrebných na dokončenie Diela a výkonom inžinierskej činnosti podľa tejto Zmluvy ako celku a všetkých do úvahy prichádzajúcich nákladov na takéto materiály, práce a služby a tieto zahrnul do ceny Diela a ceny za inžiniersku činnosť dohodnutých touto Zmluvou.

**Čl. II**

**Odovzdávacie a preberacie konanie**

1. Vykonaním predmetu Zmluvy, ktorý je špecifikovaný v čl. I ods. 1 časti 1 Zmluvy a v čl. I ods. 1 časti 2 Zmluvy (ďalej ako „Predmet Zmluvy“), sa na účely Zmluvy rozumie včasné, bezchybné, vecne správne a úplné dokončenie Predmetu Zmluvy (každej jeho jednotlivej časti členenej v zmysle čl. II časti 1 Zmluvy a čl. II časti 2 Zmluvy) podľa podmienok dohodnutých v Zmluve a jeho odovzdanie a protokolárne prevzatie objednávateľom za podmienok uvedených v tomto článku Zmluvy.
2. Preberací protokol k  Predmetu Zmluvy (v zmysle čl. II časti 1 Zmluvy, čl. II časti 2 Zmluvy podpíšu osoby oprávnené rokovať vo veciach technických za každú zo zmluvných strán. Za deň vykonania Predmetu Zmluvy (každej jednotlivej časti Predmetu Zmluvy členeného v zmysle čl. II časti 1 Zmluvy a čl. II časti 2 Zmluvy) sa považuje deň uvedený v preberacom protokole k čiastkovému Predmetu Zmluvy ako deň podpisu objednávateľa - osoby oprávnenej za objednávateľa rokovať vo veciach technických.
3. Zhotoviteľ je povinný predložiť jednotlivé časti Predmetu Zmluvy (Dokumentáciu, výkon inžinierskej činnosti) na záverečné kontroly a schválenie objednávateľovi a stavebníkovi vždy najneskôr do 15 kalendárnych dní pred časom odovzdania jednotlivých častí Predmetu Zmluvy dohodnutým v časti 1 Zmluvy v článku IV ods. 1 a v časti 2 Zmluvy v článku IV ods. 1 . Po vykonaní kontroly časti Predmetu Zmluvy pripraví zhotoviteľ Protokol o odovzdaní a prevzatí Predmetu Zmluvy (príslušnej časti Predmetu Zmluvy). Povinnými obsahovými náležitosťami každého Protokolu sú:

* údaje o zhotoviteľovi a objednávateľovi
* názov zákazky, číslo Zmluvy
* popis Dokumentácie a inžinierskej činnosti (konkrétnej časti Predmetu Zmluvy, ktorá je predmetom odovzdávania a preberania podľa daného Protokolu)
* forma a počet vyhotovení dokumentácie (časti Predmetu Zmluvy)
* cena za príslušnú časť Predmetu Zmluvy
* prehlásenie objednávateľa, či príslušnú časť Predmetu Zmluvy preberá alebo nepreberá
* zoznam chýb/vád, nedostatkov a nedorobkov konkrétnej časti Predmetu Zmluvy

1. Pokiaľ bude Predmet Zmluvy (alebo niektorá jeho časť) vykazovať drobné chyby/vady, nedostatky alebo nedorobky, ktoré nebránia jeho riadnemu užívaniu, objednávateľ má právo rozhodnúť, či Predmet Zmluvy (príslušnú časť Predmetu Zmluvy) prevezme s drobnými chybami/vadami alebo nedorobkami alebo ho neprevezme. Ak Predmet Zmluvy prevezme, v Protokole určí lehotu na odstránenie drobných chýb/vád alebo nedorobkov. O tom, či má Predmet Zmluvy chyby/vady alebo nedorobky a aký majú vplyv na Predmet zmluvy a jeho užívanie, rozhoduje objednávateľ.
2. Objednávateľ je oprávnený neprevziať Predmet Zmluvy alebo jeho časť, ktorý nie je vykonaný riadne alebo odovzdaný včas podľa podmienok určených v Zmluve. V takom prípade objednávateľ nie je v omeškaní s povinnosťou prevziať Predmet Zmluvy.
3. Riadnym odovzdaním Predmetu Zmluvy (príslušnej časti Predmetu Zmluvy) tzn. okamihom podpisu oprávnenej osoby konajúcej za objednávateľa na protokole o odovzdaní a prevzatí Predmetu Zmluvy (príslušnej časti Predmetu Zmluvy), prechádza na objednávateľa jednak vlastnícke právo k Predmetu Zmluvy (príslušnej časti Predmetu Zmluvy) a jednak nebezpečenstvo vzniku škody na Predmete Zmluvy (príslušnej časti Predmetu Zmluvy). Za poškodenie, stratu alebo zničenie Predmetu Zmluvy alebo jeho časti zodpovedá zhotoviteľ až do času riadneho odovzdania Predmetu Zmluvy objednávateľovi.
4. Momentom prevzatia Diela (príslušnej časti Diela) objednávateľom zhotoviteľ bezodplatne prevádza na objednávateľa všetky práva viažuce sa k Dielu, resp. poskytuje objednávateľovi trvalú, výhradnú a neobmedzenú, bez osobitného súhlasu zhotoviteľa prevoditeľnú licenciu (súhlas) na používanie Diela tak, že objednávateľ je výlučne a neobmedzene oprávnený Dielo nerušene a neobmedzene aplikovať, užívať, požívať, šíriť, rozmnožovať, prepracovať, spracovať, adaptovať, ďalej vyvíjať, nakladať alebo disponovať s ním bez osobitného súhlasu zhotoviteľa na ľubovoľný účel, prípadne v rovnakom rozsahu práva previesť, či poskytnúť čiastočne alebo v celosti tretej strane, a to aj vtedy, ak táto Zmluva zanikne alebo sa zruší pred úplným vykonaním Diela zhotoviteľom.

**Čl. III**

**Spoločné ustanovenia o cene**

**Platobné a fakturačné podmienky**

1. Cena (odmena) za vykonanie a odovzdanie Predmetu Zmluvy je dohodnutá na základe **Špecifikácií cien z Ponuky zhotoviteľa ako uchádzača vo verejnom obstarávaní zo dňa ............. 2021, ktoré tvoria Prílohu č. 1. k Zmluve (ďalej iba „cena Predmetu Zmluvy“)**. Cena Predmetu Zmluvy sa považuje **za cenu maximálnu** a platnú počas celej doby trvania Zmluvy. Cena Predmetu Zmluvy je stanovená podľa zákona NR SR č. 18/1996 Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov za celý Predmet Zmluvy sú v nej zahrnuté všetky náklady, činnosti, práce, výkony alebo služby nevyhnutné za účelom riadneho vykonania Diela a inžinierskej činnosti.
2. Celková cena Predmetu Zmluvy predstavuje celkom sumu:

Cena bez DPH Eur

DPH 20 % Eur

**Cena s DPH Eur**

**(slovom: ......................Eur, ......./100 ) s DPH.**

1. Podkladom pre úhradu ceny Predmetu Zmluvy budú **dve samostatné faktúry,** a to zvlášť pre Dielo/Dokumentáciu (DÚR s DSP) a zvlášť pre inžiniersku činnosť (IČ) .
2. Na účely fakturácie sa za deň dodania Predmetu Zmluvy (jeho časti) považuje deň podpísania Protokolu o odovzdaní a prevzatí (časti) Predmetu Zmluvy oprávnenou osobou objednávateľa (osobou oprávnenou rokovať vo veciach technických). **Zhotoviteľovi bude uhradená cena iba v rozsahu za skutočne vykonané a odovzdané časti Predmetu Zmluvy** **(skutočne vyhotovenú Dokumentáciu, inžiniersku činnosť).**
3. Preddavky sa neposkytujú vôbec.
4. K zmene dohodnutej ceny môže dôjsť iba výnimočne, z dôvodov hodných osobitného zreteľa a nepredvídateľných v čase uzavretia Zmluvy, výlučne so súhlasom objednávateľa, formou písomného dodatku k Zmluve a len za podmienky, že uzatvorenie takéhoto dodatku nebude v rozpore so zákonom o verejnom obstarávaní.
5. Splatnosť jednotlivých faktúr je 30 dní od dňa doporučeného doručenia faktúry do podateľne objednávateľa.
6. Každá faktúra musí obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov a jej nevyhnutnou prílohou je objednávateľom podpísaný Protokol o odovzdaní a prevzatí časti Predmetu Zmluvy. V prípade, že faktúra nebude obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov, alebo ak prílohu faktúry nebude tvoriť Protokol o odovzdaní a prevzatí fakturovanej časti Predmetu Zmluvy, objednávateľ je oprávnený vrátiť faktúru zhotoviteľovi na doplnenie v lehote do 10 /desať/ pracovných dní. Vrátením faktúry sa preruší splatnosť faktúry a nová 30-dňová lehota splatnosti začína plynúť od doručenia novej faktúry.
7. Faktúra sa považuje za zaplatenú dňom pripísania príslušnej sumy na účet zhotoviteľa.
8. Zhotoviteľ je v prípade omeškania objednávateľa s úhradou faktúry, oprávnený účtovať objednávateľovi úroky omeškania vo výške uvedenej v § 369 ods. 2 Obchodného zákonníka.

**Čl. IV**

**Zodpovednosť zhotoviteľa**

1. Zhotoviteľ je povinný postupovať pri vykonávaní Predmetu Zmluvy s odbornou starostlivosťou, za striktného dodržiavania všetkých pre realizáciu Predmetu Zmluvy do úvahy prichádzajúcich všeobecne záväzných právnych predpisov SR a EÚ, iných podzákonných predpisov, normatívnych správnych aktov, individuálnych správnych aktov, technických noriem, podmienok dohodnutých v Zmluve a Prílohe č. 1 k Zmluve, a požiadaviek objednávateľa lege artis.
2. Zhotovitel’ zodpovedá za to, že Predmet Zmluvy (každá jeho časť) je zhotovené, resp. vykonaný v najvyššej kvalite podľa požiadaviek čl. IV ods. 1 tejto časti Zmluvy a že počas plynutia záručnej doby bude mať okrem súladu s požiadavkami čl. IV ods. 1 tejto časti Zmluvy aj vlastnosti podľa čl. II ods. 3 časti 1 Zmluvy.
3. Zhotoviteľ zodpovedá za vady, ktoré má Predmet Zmluvy alebo ktorákoľvek jeho časť v čase jeho riadneho odovzdania a prevzatia objednávateľom a za vady, ktoré sa vyskytnú v záručnej dobe.
4. Záručná doba začína plynúť odo dňa riadneho odovzdania a prevzatia Predmetu Zmluvy objednávateľom (dňom podpisu oprávneného zástupcu objednávateľa na protokole o odovzdaní a prevzatí časti Predmetu Zmluvy) a neuplynie skôr ako deň nasledujúci po dni, v ktorom nadobudne právoplatnosť kolaudačné rozhodnutie stavby, na ktorú bolo Dielo vypracované, resp. dňom riadneho odovzdania a prevzatia stavby, na ktorú bolo Dielo vypracované.
5. Záruka v rámci plynutia záručnej doby sa vzťahuje na všetky vlastnosti Predmetu Zmluvy, najmä na jeho vecnú a obsahovú úplnosť a správnosť, zákonnosť priebehu a procesu jeho zhotovovania, technickú a odbornú bezchybnosť. Zhotoviteľ je povinný zhotoviť Dokumentáciu tak, aby mala vlastnosti požadované v čl. II ods. 3 časti 1 Zmluvy.
6. Zhotoviteľ zodpovedá za škodu na Predmete Zmluvy spôsobenú vlastným konaním počas svojich pracovných postupov, ako aj za škodu spôsobenú tými, ktorých použil na realizáciu alebo vykonanie Predmetu Zmluvy a  za škody s tým súvisiace. Pokiaľ zhotoviteľ použije na vykonanie Predmetu Zmluvy alebo jeho časti tretie osoby, v plnej miere zodpovedá za ich činnosť, akoby túto vykonával sám.
7. Predmet Zmluvy má vady, ak Predmet Zmluvy alebo jeho ktorákoľvek časť, nezodpovedá **r**ozsahu alebo kvalite vymedzenej v tejto Zmluve, právnym predpisom alebo technickým požiadavkám, technickým normám alebo je zhotovené postupom zhotoviteľa, ktorý nezodpovedá požiadavkám na Dielo alebo jeho časť kladeným.
8. Objednávateľ je oprávnený neprevziať Predmet Zmluvy alebo jeho časť, ktorý nie je vykonaný riadne alebo odovzdaný včas podľa podmienok určených v Zmluve. V takom prípade objednávateľ nie je v omeškaní s povinnosťou prevziať Predmet Zmluvy.
9. Ak počas plynutia záručnej doby - (najmä v stavebnom alebo kolaudačnom konaní) na základe požiadavky, podnetu stavebného úradu alebo akéhokoľvek iného orgánu verejnej správy alebo verejnej moci alebo i bez takéhoto podnetu - vyjde najavo vada Predmetu Zmluvy alebo jeho časti, najmä, nie však výlučne nekvalita, neúplnosť alebo vecná nesprávnosť Predmetu Zmluvy, nesúlad s akoukoľvek normou alebo predpisom, prípadne budú zistené iné vady Predmetu Zmluvy ako napr.: nezrovnalosti v stavebnej časti, nesúlad s výkazom výmer, chýbajúce časti Dokumentácie, chýbajúce alebo neúplné časti inej dokumentácie, ktoré sú potrebné pre realizáciu stavby a úspešné skolaudovanie stavby, na základe zistení ktorých bude potrebné Predmet Zmluvy alebo jeho časť doplniť alebo prepracovať, zmluvné strany sa dohodli, že ide o vadu Predmetu Zmluvy s tým, že zhotoviteľ je povinný Predmet Zmluvy alebo jeho časť bezodplatne doplniť alebo prepracovať v lehote najneskôr do 10 kalendárnych dní odo dňa doručenia výzvy objednávateľa na doplnenie alebo prepracovanie Predmetu Zmluvy alebo jeho časti.
10. Oznámenie vád a nedorobkov v záručnej dobe súvisiacich s  technickým riešením Dokumentácie, chyby vo výkresovej a textovej časti, prípadne nezhody Dokumentácie s  podmienkami stanovenými dotknutými orgánmi a organizáciami (Výzva objednávateľa) musí byť podané písomne bez zbytočného odkladu potom, čo vady a nedorobky objednávateľ zistil, najneskôr v lehote 3 dní odo dňa zistenia vád a nedorobkov, inak je neplatná.
11. Zhotoviteľ je povinný doplniť alebo prepracovať Predmet Zmluvy alebo jeho časť (odstrániť vady a nedorobky) v lehote najneskôr do 10 kalendárnych dní odo dňa doručenia výzvy objednávateľa zhotoviteľovi.
12. Zhotovitel’ nezodpovedá za vady, ktoré boli spôsobené použitím podkladov prevzatých od objednávateľa a:

a/ ak zhotovitel’ ani pri vynaložení všetkej odbornej starostlivosti a úsilia nemohol zistiť ich nevhodnosť alebo

b/ ak na ich nevhodnosť preukázateľne písomne upozornil objednávateľa a objednávateľ na ich použití napriek tomu trval.

1. Ostatné nároky zo zodpovednosti zhotoviteľa za akosť, množstvo a kvalitu Predmetu Zmluvy sa uplatnia v zmysle platných ustanovení o náhrade škody podľa Obchodného zákonníka, ak nie je dohodnuté inak.
2. Uplatnením nárokov z vád Predmetu Zmluvy nie sú dotknuté nároky objednávateľa na náhradu škody alebo na odstúpenie od Zmluvy.
3. Zhotoviteľ sa zaväzuje vykonávať Predmet Zmluvy s náležitou odbornou starostlivosťou, v súlade s touto Zmluvou a dodržiavať ustanovenia príslušných všeobecne záväzných právnych predpisov platných a účinných v Slovenskej republike. Zhotoviteľ zodpovedá objednávateľovi za škodu spôsobenú porušením jeho povinností podľa tejto Zmluvy, ibaže preukáže, že porušenie povinnosti bolo spôsobené okolnosťami vylučujúcimi zodpovednosť.

**Čl. V**

**Sankcie**

1. V prípade, ak zhotoviteľ poruší akúkoľvek povinnosť uvedenú v tejto Zmluve, inú ako povinnosť uvedenú v čl. VI (Sankcie) časti 1 až 3 tejto Zmluvy, zaväzuje sa zhotoviteľovi zaplatiť zmluvnú pokutu vo výške 200,- Eur za každý deň, pokiaľ porušenie povinnosti trvá a to za každé takéto porušenie samostatne, a to aj opakovane.
2. Zhotoviteľ sa zaväzuje zaplatiť objednávateľovi zmluvnú pokutu aj za:
   1. nesplnenie/porušenie ktorejkoľvek povinnosti zhotoviteľa týkajúcej sa subdodávateľov alebo ich zmeny podľa čl. VII ods. 12 a 13 tejto časti Zmluvy, vzniká objednávateľovi nárok na zmluvnú pokutu vo výške **500,- Eur** za každý, čo i len začatý deň porušenia/nesplnenia povinnosti, a to aj opakovane;
   2. neodstránenie vád a/alebo nedorobkov Predmetu Zmluvy vyplývajúcich z protokolu o odovzdaní a prevzatí Predmetu Zmluvy, a to zmluvnú pokutu vo výške **0,05% z celkovej ceny Predmetu Zmluvy bez DPH** uvedenej v čl. III ods. 2 tejto časti Zmluvy, za každý aj začatý deň omeškania, a to až do dňa úplného odstránenia všetkých vád a nedorobkov;
   3. neodstránenie vady a/alebo nedorobku v dohodnutom termíne, ktoré boli reklamované objednávateľom počas plynutia záručnej doby, a to zmluvnú pokutu vo výške **0,05% z celkovej ceny Predmetu Zmluvy bez DPH** uvedenej v čl. III ods. 2 tejto časti Zmluvy, za každý aj začatý deň omeškania, a to až do dňa úplného odstránenia týchto reklamovaných vád a nedorobkov.
3. Zmluvné strany prehlasujú, že považujú dohodnuté výšky zmluvných pokút uvedených v čl. VI časti 1 až 3 tejto Zmluvy a v čl. V tejto časti Zmluvy za primerané, pretože pri rokovaniach o dohode o výške týchto zmluvných pokút prihliadali na hodnotu a význam týmito zmluvnými pokutami zabezpečovaných zmluvných povinností zhotoviteľa.
4. Rozhodnutie požadovať zaplatenie zmluvnej pokuty podľa tejto Zmluvy doručí objednávateľ zhotoviteľovi formou e-mailu zaslaného na adresu uvedenú v záhlaví tejto Zmluvy. Objednávateľ je povinný rozhodnutie uvedené v predchádzajúcej vete doručiť do sídla zhotoviteľa do piatich pracovných dní aj poštou alebo prostredníctvom kuriéra. Objednávateľ následne doručí zhotoviteľovi penalizačnú faktúru. Zmluvné pokuty podľa tejto Zmluvy je možné kumulovať, ak v tejto Zmluve nie je uvedené inak. Objednávateľ je oprávnený uplatniť zmluvnú pokutu kedykoľvek po tom, čo mu vznikne nárok na jej zaplatenie. Splatnosť penalizačnej faktúry je 30 dní odo dňa jej doručenia zhotoviteľovi.
5. Uplatnením alebo zaplatením zmluvnej pokuty nie je dotknuté právo objednávateľa na odstúpenie od Zmluvy, úrok z omeškania a na náhradu vzniknutej škody. Zaplatenie zmluvnej pokuty zhotoviteľom nezbavuje zhotoviteľa povinnosti odovzdať Predmet Zmluvy alebo jeho časť.

**Čl. VI**

**Zánik Zmluvy**

1. Táto Zmluva zanikne okrem splnenia všetkých práv a povinností obidvoch zmluvných strán, a okrem dôvodov a spôsobov upravených osobitnými právnymi predpismi, aj písomnou dohodou zmluvných strán a písomným odstúpením od Zmluvy niektorou zo zmluvných strán.
2. V prípade zániku Zmluvy dohodou zmluvných strán, táto zaniká dňom uvedeným v tejto dohode. Pokiaľ nie je takýto deň v dohode upravený, Zmluva zaniká dňom nadobudnutia účinnosti dohody. V tejto dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku Zmluvy dohodou.
3. Odstúpenie od zmluvy musí mať písomnú formu, musí byť doručené druhej zmluvnej strane (ktorá svoju povinnosť porušila) a jeho účinky nastávajú dňom doručenia zmluvnej strane, ktorá svoju povinnosť porušila.
4. Objednávateľ je oprávnený okamžite odstúpiť od Zmluvy v prípade jej podstatného porušenia zo strany zhotoviteľa. Na účely tejto Zmluvy sa za podstatné porušenie Zmluvy zo strany zhotoviteľa považuje najmä:
   1. ak je zhotoviteľ v omeškaní s riadnym vykonaním Predmetu Zmluvy, resp. jeho časti, oproti termínu odovzdania Predmetu Zmluvy (jeho časti) dohodnutého v Zmluve o viac ako 30 kalendárnych dní,
   2. ak zhotoviteľ nevykonáva Predmet Zmluvy (jeho časť) s odbornou starostlivosťou, hoci ho objednávateľ písomne vyzval na vykonanie nápravy,
   3. ak zhotoviteľ vykonáva Predmet Zmluvy (jeho časť) v rozpore s podkladmi, ktoré mu podľa Zmluvy poskytol objednávateľ alebo v rozpore s pokynom objednávateľa a napriek písomnej výzve objednávateľa nedôjde k náprave,
   4. ak sa preukáže, že zhotoviteľ v rámci verejného obstarávania, ktorého výsledkom je uzatvorenie Zmluvy, predložil nepravdivé doklady alebo uviedol nepravdivé, neúplné alebo skreslené údaje,
   5. ak je zrejmé, že z dôvodov na strane zhotoviteľa Dielo a inžinierska činnosť nebudú vykonané včas alebo riadne,
   6. ak zhotoviteľ nezačne, preruší alebo zastaví vykonávanie Diela alebo vykonávanie inžinierskej činnosti z iných dôvodov ako dôvodov na strane objednávateľa alebo z dôvodov skutočností, ktoré zhotoviteľ nemohol predvídať v čase uzatvorenia Zmluvy ani pri vynaložení náležitej starostlivosti, ktorú možno od neho požadovať,
   7. ak zhotoviteľ vstúpil do likvidácie, na jeho majetok bol vyhlásený konkurz, bol podaný návrh na vyhlásenie konkurzu na jeho majetok alebo ak existuje dôvodná obava, že plnenie záväzkov zhotoviteľa podľa tejto Zmluvy je vážne ohrozené.
5. V prípade nepodstatného porušenia Zmluvy sú zmluvné strany oprávnené od tejto Zmluvy odstúpiť po márnom plynutí primeranej lehoty uvedenej v písomnej výzve druhej zmluvnej strany na odstránenie konania, ktoré je v rozpore so Zmluvou a právnymi predpismi ako následkov takéhoto konania. Ak sa zmluvné strany nedohodnú inak, primeranou lehotou podľa predchádzajúcej vety je 7 dní.
6. Zmluvné strany sa dohodli, že v prípade, ak objednávateľ odstúpi od tejto Zmluvy z dôvodov podľa ods. 4 tohto článku Zmluvy ešte pred odovzdaním Predmetu Zmluvy (alebo niektorej jeho časti), nemá zhotoviteľ nárok na poskytnutie plnenia zvyšnej časti ceny Predmetu Zmluvy za už vykonanú a ešte neodovzdanú časť Predmetu Zmluvy, a ani na úhradu nákladov, ktoré mu vznikli v súvislosti s takouto časťou Predmetu Zmluvy.
7. Zhotoviteľ môže odstúpiť od tejto Zmluvy v prípadoch, ak objednávateľ neuhradí riadne a včas faktúru vystavenú zhotoviteľom a omeškanie objednávateľa trvá viac ako 30 dní. V takom prípade nevzniká objednávateľovi nárok na vrátenie doteraz poskytnutých plnení.
8. V prípade odstúpenia od Zmluvy sa na určenie ceny dovtedy vykonaných prác a výkonov na Predmete Zmluvy primerane použijú ustanovenia tejto Zmluvy o cene Predmetu Zmluvy s prihliadnutím na prípadné nároky z vád Diela, nezaplatené sankcie a iné pohľadávky vzniknuté zo Zmluvy. Ak dôjde k odstúpeniu od Zmluvy z dôvodu na strane zhotoviteľa, má objednávateľ nárok na náhradu nevyhnutných nákladov, ktoré mu vznikli v súvislosti s obstaraním nového zhotoviteľa, ktorý Predmet Zmluvy zrealizuje.
9. Odstúpením od Zmluvy zanikajú všetky práva a povinnosti zmluvných strán zo Zmluvy okrem práv a povinností na náhradu spôsobenej škody a ušlého zisku, práv a povinností na dovtedy uplatnené (resp. zákonné) sankcie, práv a povinností vyplývajúcich z ustanovení tejto Zmluvy a všeobecne záväzných právnych predpisov o poskytovaní záruky a zodpovednosti za vady za časť Diela, príp. Predmetu Zmluvy, ktorá bola do odstúpenia riadne zrealizovaná a odovzdaná, a všetkých ďalších práv a povinností, ktoré podľa vôle zmluvných strán alebo podľa ich povahy majú trvať aj po zániku tejto Zmluvy odstúpením.
10. V prípade odstúpenia od Zmluvy z dôvodu porušenia povinností zhotoviteľa má objednávateľ nárok na náhradu škody spôsobenú najmä omeškaním realizácie Predmetu Zmluvy oproti termínu ukončenia realizácie Predmetu Zmluvy uvedeného v tejto Zmluve.

**Čl. VII**

**Ostatné zmluvné dojednania**

1. Zmluvné strany sa zaväzujú, že pristúpia na zmenu záväzku v prípadoch, kedy sa po uzavretí Zmluvy zmenia východiskové podklady, rozhodujúce pre uzatvorenie Zmluvy, alebo vzniknú nové požiadavky objednávateľa. K tejto zmene dôjde len na základe predchádzajúceho písomného dodatku k zmluve, pokiaľ jeho uzatvorenie nebude v rozpore so zákonom o verejnom obstarávaní.
2. Akákoľvek písomná komunikácia medzi objednávateľom a zhotoviteľom sa bude uskutočňovať v slovenskom jazyku.
3. Akákoľvek písomná komunikácia medzi objednávateľom a zhotoviteľom sa musí uskutočňovať prostredníctvom pošty, faxu, e-mailu alebo kuriéra.
4. Zhotoviteľ je povinný zaslať každú písomnosť objednávateľovi aj elektronicky na nasledovné emailové adresy: [stanislav.marko@bbsk.sk](mailto:stanislav.marko@bbsk.sk), [janka.hrckova@bbsk.sk](mailto:janka.hrckova@bbsk.sk),  [peter.muransky@bbsk.sk](mailto:peter.muransky@bbsk.sk), V prípade zaslania písomností emailom je zhotoviteľ povinný písomnosti doručiť do sídla objednávateľa do troch pracovných dní aj poštou alebo prostredníctvom kuriéra.
5. Na účely tejto Zmluvy platí, že ak sa písomný právny úkon bude druhej zmluvnej strane zasielať doporučenou zásielkou prostredníctvom pošty alebo kuriéra, považuje sa tento písomný právny úkon za doručený druhej zmluvnej strane aj v prípade, ak bude doporučená zásielka vrátená zmluvnej strane, ktorá ju odoslala, ako nedoručiteľná. V takomto prípade práva a povinnosti z právneho úkonu začínajú plynúť dňom, v ktorom sa doporučená zásielka vrátila zmluvnej strane, ktorá ju odoslala ako nedoručiteľná.
6. Každá správa, súhlas, schválenie, návrh, podklady, osvedčenie a pod. alebo rozhodnutie akejkoľvek osoby požadované na základe tejto Zmluvy bude vyhotovené v písomnej forme.
7. Všetky ústne pokyny alebo ústne nariadenia sa musia potvrdiť v písomnej forme v lehote troch pracovných dní.
8. Zhotoviteľ sa zaväzuje Predmet Zmluvy alebo niektorú z jeho častí nepoužiť bez súhlasu objednávateľa na iné účely ako tie, ktoré sú uvedené v tejto Zmluve. Ustanovenia osobitných všeobecne záväzných právnych predpisov platných a účinných v Slovenskej republike tým nie sú dotknuté.
9. Zhotoviteľ je oprávnený použiť skutočnosť, že vykonal Dielo a inžiniersku činnosť na referencie. Musí však pri tom chrániť oprávnené záujmy objednávateľa. Ustanovenia osobitných všeobecne záväzných právnych predpisov platných a účinných v Slovenskej republike tým nie sú dotknuté.
10. Zhotoviteľ sa zaväzuje, že sa v prípade nevyhnutnej potreby a na základe písomnej výzvy objednávateľa zúčastní aj všetkých rokovaní, stretnutí s verejnosťou a pod.
11. Zhotoviteľ nesmie predmet plnenia podľa tejto Zmluvy ako celok odovzdať na vykonanie inému subjektu. Časť predmetu plnenia podľa tejto Zmluvy môže odovzdať na vykonanie svojmu subdodávateľovi uvedenému v zozname subdodávateľov, ktorý tvorí prílohu č. 2 tejto zmluvy.
12. Zoznam subdodávateľov (príloha č. 2) obsahuje  identifikačné údaje, predmet subdodávky a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Zhotoviteľ ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) zákona o verejnom obstarávaní a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje. Až do splnenia všetkých záväzkov vyplývajúcich z tejto Zmluvy je zhotoviteľ povinný oznámiť objednávateľovi akúkoľvek zmenu údajov o subdodávateľovi.
13. Zhotoviteľ je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) zákona o verejnom obstarávaní, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho ktorá udalosť nastane skôr), je zhotoviteľ povinný oznámiť objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť zhotoviteľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) zákona o verejnom obstarávaní pre daný predmet subdodávky. Až do splnenia všetkých záväzkov vyplývajúcich z tejto Zmluvy je zhotoviteľ povinný oznámiť objednávateľovi akúkoľvek zmenu údajov o novom subdodávateľovi.
14. Povinnosti uvedené v ods. 12 a 13 tohto článku Zmluvy nie je zhotoviteľ povinný plniť v prípade subdodávateľov, ktorí mu dodávajú tovary.
15. Pri realizácii Predmetu Zmluvy (alebo niektorej časti) podľa tejto Zmluvy prostredníctvom subdodávateľov zodpovedá zhotoviteľ tak, ako keby toto Dielo realizoval sám.

**Čl. VIII**

**Záverečné ustanovenia**

1. Pri riešení otázok výslovne neupravených touto Zmluvou sa zmluvné strany budú riadiť príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.
2. Túto Zmluvu možno meniť a dopĺňať len očíslovanými písomnými dodatkami podpísanými oprávnenými zástupcami zmluvných strán.
3. Táto Zmluva má 17 strán a je vyhotovená v štyroch rovnopisoch, pre objednávateľa v dvoch vyhotoveniach (rovnopisoch), pre zhotoviteľa v dvoch vyhotoveniach (rovnopisoch).
4. Zmluvné strany prehlasujú, že budú spolupracovať tak, aby bol Predmet Zmluvy splnený v najlepšej možnej miere. Za týmto účelom sa budú zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu Predmetu Zmluvy.
5. Zmluvné strany prehlasujú, že túto Zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, ani návrhy na doplnenie, čo zástupcovia zmluvných strán plne spôsobilí na právne úkony potvrdzujú vlastnoručnými podpismi.
6. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto Zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto Zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto Zmluvy doručené druhej zmluvnej strane.
7. Táto Zmluva nadobúda platnosť dňom jej podpisu oprávnenými zástupcami zmluvných strán a účinnosť dňom nasledujúcim po dni jej zverejnenia na webovom sídle objednávateľa v zmysle § 47a zákona č. 40/1964 Zb. Občianskeho zákonníka v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
8. Akékoľvek ustanovenie tejto Zmluvy, ktoré je alebo sa stane neplatným, nezákonným alebo nevynútiteľným podľa platného práva, bude neúčinné len v rozsahu, v akom túto neplatnosť, nezákonnosť alebo nedostatok či stratu vynútiteľnosti postihuje právo, bez akéhokoľvek vplyvu na zostávajúce ustanovenia zmluvy. Zmluvné strany sa zaväzujú nahradiť takéto ustanovenie novým ustanovením, ktoré bude platné a účinné a bude čo najlepšie zodpovedať jeho pôvodne zamýšľanému účelu.
9. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.
10. Zhotoviteľ sa zaväzuje byť riadne zapísaný v registri partnerov verejného sektora po dobu trvania tejto Zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej ako „Zákon o RPVS“). Zhotoviteľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona o RPVS. Zhotoviteľ je povinný na požiadanie objednávateľa predložiť všetky zmluvy so svojimi subdodávateľmi. Porušenie ktorejkoľvek z povinností zhotoviteľa podľa tohto ustanovenia Zmluvy je jej podstatným porušením a zakladá právo objednávateľa na odstúpenie od tejto Zmluvy s právnymi účinkami ukončenia Zmluvy ex tunc, a/alebo právo objednávateľa požadovať od zhotoviteľa zaplatenie zmluvnej pokuty vo výške súčtu ceny Diela a ceny za IČ dohodnutej podľa tejto Zmluvy, čím nie je nijako dotknutý nárok objednávateľa požadovať od zhotoviteľa náhradu škody vzniknutej objednávateľovi v dôsledku nesplnenia vyššie uvedených povinností zhotoviteľa. Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti.
11. Zmluvné strany sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov v znení neskorších predpisov, ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinností oboznámiť, a to v akejkoľvek forme (najmä písomnej, elektronickej, alebo ústnej). Zmluvné strany sa zaväzujú, že citlivé informácie alebo osobné údaje s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám.
12. Neoddeliteľnou súčasťou tejto Zmluvy sú:

**Príloha č. 1**: Špecifikácie ceny z ponuky zhotoviteľa

**Príloha č. 2:** Zoznam subdodávateľov/čestné vyhlásenie, že na realizáciu Diela, a výkon IČ nebudú využití subdodávatelia.

V Banskej Bystrici dňa: V  dňa:

**Za objednávateľa: Za zhotoviteľa:**

................................................. .................................................

Ing. Ján Lunter,

predseda BBSK